Mivel a tarackot nagy mennyiségben gyártották, sok ország rendszeresítette a háború után. Lövedéktípusa több külföldi ország szabványos típusa lett. 1962-ben megváltozott a tüzérség jelölőrendszere, így a 105 mm-es M2A1 tarack új jelölése az M101A1 lett. A löveget bevetették a koreai és a vietnámi háborúkban is. A harctéren megjelent egy hasonló típus, az M102 tarack, amelynek feladatköre megegyezett az M101 tarackéval, azonban soha nem szorította ki a hadrendből. Manapság az M101A1 tarackokat már kivonták az amerikai hadseregből, azonban több ország továbbra is alkalmazza a típust.